rejauldu/bengali-wikipedia huggingface dataset:
স্টার ওয়ার্স (পরবর্তীতে স্টার ওয়ার্স এপিসোড ফোর: আ নিউ হোপ নামে নামকরণ করা হয়) হল জর্জ লুকাস রচিত ও পরিচালিত ১৯৭৭ সালে নির্মিত মহাকাব্যিক বিজ্ঞান কল্পকাহিনী চলচ্চিত্র। এটি প্রযোজনা করে লুকাসফিল্ম ও পরিবেশনা করে টুয়েন্টিয়েথ সেঞ্চুরি ফক্স। এটি স্টার ওয়ার্স ফ্র্যাঞ্চাইজের প্রথম চলচ্চিত্র ও স্কাইওয়াকার সাগা'র চতুর্থ ক্রমিক পরিচ্ছেদ। এতে শ্রেষ্ঠাংশে অভিনয় করেছেন মার্ক হ্যামিল, হ্যারিসন ফোর্ড, ক্যারি ফিশার, পিটার কাশিং, অ্যালেক গিনেস, অ্যান্থনি ড্যানিয়েলস, কেনি বেকার, পিটার মেহিউ, ডেভিড প্রাউস ও জেমস আর্ল জোন্স।  এটি মুক্তির পর তৎকালীন সময়ের সবচেয়ে বেশি ব্যবসাসফল চলচ্চিত্রে পরিণত হয়।  অভিনয়শিল্পীদল  মার্ক হ্যামিল - লুক স্কাইওয়াকার  হ্যারিসন ফোর্ড - হান সলো: মিলিনিয়াম ফ্যালকনের ক্যাপ্টেন  ক্যারি ফিশার - প্রিন্সেস লেইয়া অরগানা: অল্ডেরান গ্রহের যুবরাজ্ঞী, ইম্পেরিয়াল সিনেটের সদস্য ও রেবেল অ্যালায়েন্সের নেত্রী  পিটার কাশিং - গ্র্যান্ড মফ টার্কিন: ডেথ স্টারের কমান্ডার  অ্যালেক গিনেস - ওবি-ওয়ান "বেন" কেনবি: বয়স্ক জেডাই মাস্টার  অ্যান্থনি ড্যানিয়েলস - সি থ্রিপিও (সি৩পিও): মনুষ্যসদৃশ প্রটোকল ড্রয়েড  কেনি বেকার - আর্টু ডিটু (আর২-ডি২): অ্যাস্ট্রোমেক ড্রয়েড  পিটার মেহিউ - চিউবাকা: হানের উইকি বন্ধু ও মিলিনিয়াম ফ্যালকনের সহ-পাইলট  ডেভিড প্রাউস / জেমস আর্ল জোন্স (কণ্ঠ) - লর্ড ডার্থ ভ্যাডার: ওবি-ওয়ানের সাবেক জেডাই শিক্ষানবিশ  তথ্যসূত্র   বহিঃসংযোগ            বিষয়শ্রেণী:১৯৭৭-এর চলচ্চিত্র বিষয়শ্রেণী:১৯৭৭-এর বিজ্ঞান কল্পকাহিনী চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:১৯৭০-এর দশকের বিজ্ঞান কল্পকাহিনীনির্ভর মারপিটধর্মী চলচ্চিত্র বিষয়শ্রেণী:১৯৭০-এর দশকের বিজ্ঞান কল্পকাহিনীনির্ভর যুদ্ধভিত্তিক চলচ্চিত্র বিষয়শ্রেণী:১৯৭০-এর দশকের মার্কিন চলচ্চিত্র বিষয়শ্রেণী:ইংরেজি ভাষার বিজ্ঞান কল্পকাহিনীনির্ভর মারপিটধর্মী চলচ্চিত্র বিষয়শ্রেণী:ইংরেজি ভাষার যুদ্ধভিত্তিক চলচ্চিত্র বিষয়শ্রেণী:স্টার ওয়ার্সের চলচ্চিত্র বিষয়শ্রেণী:জর্জ লুকাস পরিচালিত চলচ্চিত্র বিষয়শ্রেণী:জর্জ লুকাসের চিত্রনাট্য সংবলিত চলচ্চিত্র বিষয়শ্রেণী:জন উইলিয়ামস সুরারোপিত চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:লুকাসফিল্মের চলচ্চিত্র বিষয়শ্রেণী:বিজ্ঞান কল্পকাহিনী রোমাঞ্চকর চলচ্চিত্র বিষয়শ্রেণী:মার্কিন বিজ্ঞান কল্পকাহিনী চলচ্চিত্র বিষয়শ্রেণী:মার্কিন বিজ্ঞান কল্পকাহিনীনির্ভর মারপিটধর্মী চলচ্চিত্র বিষয়শ্রেণী:মার্কিন মহাকাব্যিক কাল্পনিক চলচ্চিত্র বিষয়শ্রেণী:মার্কিন মহাশূন্যে দুঃসাহসিক অভিযান চলচ্চিত্র বিষয়শ্রেণী:মার্কিন রোবট চলচ্চিত্র বিষয়শ্রেণী:বিদ্রোহ সম্পর্কে চলচ্চিত্র বিষয়শ্রেণী:সহিংসতা সম্পর্কে চলচ্চিত্র বিষয়শ্রেণী:ইংল্যান্ডে ধারণকৃত চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:গুয়েতেমালায় ধারণকৃত চলচ্চিত্র বিষয়শ্রেণী:তিউনিসিয়ায় ধারণকৃত চলচ্চিত্র বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:স্যাটার্ন পুরস্কার বিজয়ী চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
আবুল ওয়ালেদ আব্দুল্লাহ বিন মহম্মদ বিন ইঊসুফ বিন নসর ইবনুল ফরজী আজদী কুর্তুবী, (21 ডিসেম্বর 962 - 20 এপ্রিল 1013)   যিনি ইবনুল ফরজী নামে বেশী মশহূর।   ছিলেন একজন আন্দলুসী : "Abū l-Walīd ʿAbdallāh b. Muḥammad b. Yūsuf b. Naṣr al-Azdī al-Ḥāfiẓ (351–403/962–1013), called Ibn al-Faraḍī, was an Andalusī historian known principally for his Taʾrīkh ʿulamāʾ al-Andalus, a biographical dictionary of Andalusī religious scholars. Born in Córdoba (...)" আলেম ও ইতিহাসবিদ, যিনি মূলত তার তারীখে ওলামা আল-আন্দলুসের জন্য মশহূর, আন্দলুসের ওলামাদের সম্পর্কে একটি জীবনী অভিধান। তিনি একজন ফকীহ এবং একজন মহদ্দিছ ছিলেন।    জীবন  ইবনুল ফরজী তার পয়দা শহর কর্দবায় ইসলামী উলূমে তার পড়াশোনা শুরু করেন,   এবং তোলেদো, এসিজা এবং মদিনা-সিদোনিয়াতে তা চালিয়ে যান।  তার বহূৎ খোশমশহূর ওস্তাদদের মধ্যে ছিলেন ইবনে আউনুল্লাহ (মৃত্যু. 988), আবূ আব্দুল্লাহ ইবনে মুফঃরিজ (মৃত্যু. 990), আব্দুল্লাহ ইবনে কাসেম তগরী (মৃত্যু. 993), এবং আবূ জকরিয়া ইবনে আইজ। (ডি. 985)।  990-এর দশকের গোড়ার দিকে, তিনি মশরেক সফর করেন এবং কইরুয়ান, কাহেরা, মক্কা এবং মদিনায় পড়াশোনা করেন।  আন্দলুসে ফিরে আসার পর, ইবনুল ফরজী ভালেনসিয়ায় একজন কাজী হিসেবে নিযুক্ত হন।  ইবনে বত্তাল, ইবনে হইয়ান, ইবনে আব্দুল বরঃ, এবং ইবনে হজম সহ তার বেশ কিছু শাগরেদ ছিল।   তিনি আন্দলুসের ফেতনার সময় 20 এপ্রিল 1013 তারিখে কর্দবায় নিহত হন।    তথ্যসূত্র    সূত্র           বিষয়শ্রেণী:১১শ শতাব্দীর আইনজ্ঞ বিষয়শ্রেণী:১০১৩-এ মৃত্যু বিষয়শ্রেণী:৯৬২-এ জন্ম
বালখ এয়ারলাইনস একটি স্বল্পস্থায়ী বিমান সংস্থা ছিল যার সদর দফতর আফগানিস্তানের মাজার-ই-শরীফে ছিল । ১৯৯৬ থেকে ১৯৯৭ সাল পর্যন্ত এটি আরিয়ানা আফগান এয়ারলাইন্সের সাথে প্রতিযোগিতা করে Flight International, 3–9 October 2006 একক বোয়িং ৭২৭-১০০ ব্যবহার করে মাজারি শরীফ বিমানবন্দর থেকে যাত্রী বিমান পরিচালনা করত । এই সংস্থাটি তখনকার আফগানিস্তানের উত্তরে শাসন করা উজবেক যুদ্ধবাজ জেনারেল দোস্তমের প্রয়োজন মেটাতে প্রতিষ্ঠিত হয়েছিল। Vogelsang, Willem. (2002). The Afghans. Blackwell Publishers, Oxford. . Page 220.   তথ্যসূত্র   বিষয়শ্রেণী:আফগান বিমান সংস্থা বিষয়শ্রেণী:আফগানিস্তানের বিলুপ্ত বিমান পরিবহন সংস্থা বিষয়শ্রেণী:১৯৯৬-এ প্রতিষ্ঠিত বিমান পরিবহন সংস্থা
স্ট্যানিসল উলামের কার্যসমীকরণের তত্ত্বে একটি ক্লাসিক্যাল সমস্যা হল নিম্নরূপ: কখন এটি সত্য যে একটি ফাংশন, যা কার্যসমীকরণ -কে আনুমানিকভাবে মেনে চলে, তা -এর একটি সঠিক সমাধানের নিকটে থাকতে হবে? ১৯৪১ সালে, ডোনাল্ড এইচ. হায়ার্স এই প্রশ্নের আংশিক ইতিবাচক উত্তর দেন বানাখ স্পেসের প্রসঙ্গ অনুসারে। এটি এই গবেষণা ক্ষেত্রে প্রথম গুরুত্বপূর্ণ অগ্রগতি ছিল এবং আরও অধ্যয়নের পথ খুলে দেয়।  এরপর থেকে উলামের সমস্যা এবং হায়ার্সের উপপাদ্যের বিভিন্ন সাধারণীকরণের উপর ভিত্তি করে অসংখ্য গবেষণাপত্র প্রকাশিত হয়েছে। ১৯৭৮ সালে, থেমিস্টোক্লিস এম. রাসিয়াস একটি অপরিসীম কোশি পার্থক্য বিবেচনা করে হায়ার্সের উপপাদ্যকে প্রসারিত করতে সক্ষম হন। তিনি প্রথমবারের মতো বানাখ স্পেসে রৈখিক চিত্রের স্থিতিশীলতা প্রমাণ করেন। এর আগে, ১৯৫০ সালে, টি. আওকি রাসিয়াসের ফলাফলের একটি বিশেষ ক্ষেত্রে প্রমাণ প্রদান করেছিলেন, যেখানে প্রদত্ত ফাংশনটি সংযোজক ছিল।  উলামের সমস্যার প্রসঙ্গে কার্যসমীকরণের স্থিতিশীলতা নিয়ে বিশদ উপস্থাপনার জন্য, আগ্রহী পাঠককে এস.-এম. জুংয়ের ২০১১ সালে প্রকাশিত "Springer, New York" বইটি পড়ার জন্য সুপারিশ করা হয়।  থেমিস্টোক্লিস এম. রাসিয়াসের উপপাদ্য বহু গণিতবিদকে অনুপ্রাণিত করে, যারা কার্যসমীকরণের স্থিতিশীলতা তত্ত্বে গবেষণা শুরু করেন। এস. এম. উলাম, ডি. এইচ. হায়ার্স এবং থি. এম. রাসিয়াসের স্থিতিশীলতা সমস্যা অধ্যয়নে বৃহৎ প্রভাব বিবেচনায়, এই ধারণাটিকে হায়ার্স-উলাম-রাসিয়াস স্থিতিশীলতা বলা হয়।  একটি বিশেষ ক্ষেত্রে, যখন উলামের সমস্যা কোশির কার্যসমীকরণ -এর একটি সমাধান গ্রহণ করে, তখন সমীকরণ কে কোশি-রাসিয়াস স্থিতিশীলতা বলা হয়। এই নামটি অগুস্তিন-লুই কোশি এবং থেমিস্টোক্লিস এম. রাসিয়াসের প্রতি সম্মান জানিয়ে রাখা হয়েছে।   তথ্যসূত্র   বিষয়শ্রেণী:গাণিতিক বিশ্লেষণ বিষয়শ্রেণী:ফাংশন বিশ্লেষণ
ফারুক আহমেদ বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি।   কর্মজীবন  ২০০১ সালের ফেব্রুয়ারিতে, আহমেদকে আওয়ামী লীগ সরকার তার মেয়াদের শেষের দিকে হাইকোর্ট বিভাগের অতিরিক্ত বিচারপতি হিসেবে নিয়োগ দেয়। নতুন বাংলাদেশ জাতীয়তাবাদী দল সরকার তাকে এবং অন্য ৮ জন বিচারপতিকে স্থায়ী বিচারক হিসেবে নিয়োগ দেয়নি।  বাংলাদেশ হাইকোর্টের একটি রায়ে, যা বাংলাদেশ সুপ্রিম কোর্ট দ্বারা বহাল ছিল, বাংলাদেশ সরকারকে আহমেদ সহ ১০জন বিচারককে হাইকোর্ট বিভাগে পুনর্নিয়োগ করতে বলা হয়েছিল যাদের নিয়োগের সুপারিশ সত্ত্বেও বাংলাদেশ জাতীয়তাবাদী দল নিশ্চিত করেনি। বিগত আওয়ামী লীগ সরকার প্রধান বিচারপতি হিসেবে তাদের আদালতে নিয়োগ দিয়েছিলেন। রায়ের বিরোধিতা করেন হাইকোর্ট বিভাগের ১৯ বিচারপতি। তিনি ২০১১ সালের ফেব্রুয়ারি মাসে হাইকোর্ট বিভাগের স্থায়ী বিচারপতি নিযুক্ত হন  ২০১১ সালের ফেব্রুয়ারিতে, বাংলাদেশ হাইকোর্টের সাতজন বিচারপতি মো. শামসুল হুদা এবং বিচারপতি মোঃ মমতাজউদ্দিন আহমেদকে আপিল বিভাগে নিয়োগ না দিলে ধর্মঘট বা পদত্যাগ করার হুমকি দেন। বিচারপতি এএইচএম শামসুদ্দিন চৌধুরী মানিক, বিচারপতি ফারুক আহমেদ, বিচারপতি মো: নিজামুল হক, বিচারপতি মো: আবদুল হাই, বিচারপতি মোঃ শামসুল হুদা, মোমতাজউদ্দিন আহমেদ এবং বিচারপতি মারজি-উল হক।  তাদের যুক্তি ছিল, বাংলাদেশ জাতীয়তাবাদী দল সরকার তাদের নিয়োগ নিশ্চিত না করায় দুই বিচারকের ক্ষতি হয়েছে।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
জন ভট্টাচার্য (জন্ম: ২৪ জুন ১৯৯৪), যিনি শৌর্য ভট্টাচার্য নামেও পরিচিত, একজন ভারতীয় বাঙালি মডেল ও অভিনেতা, যিনি বাংলা চলচ্চিত্র ও টেলিভিশন ধারাবাহিকে কাজ করেন।   কর্মজীবন  জন ভট্টাচার্য বাংলা টেলিভিশন ধারাবাহিক বোঝেনা সে বোঝেনা-এ অভিনয়ের মাধ্যমে তার কর্মজীবন শুরু করেন। এছাড়াও তিনি ঠিক যেন লাভ স্টোরি, নজর, মিঠাই, রিমলি সহ বিভিন্ন টেলিভিশন ধারাবাহিকে অভিনয় করেছেন। ২০২১ সালে তিনি গোলন্দাজ চলচ্চিত্রে অভিনয়ের মাধ্যমে চলচ্চিত্রে আত্মপ্রকাশ করেন।   চলচ্চিত্রের তালিকা   চলচ্চিত্র   গোলন্দাজ (২০২১)  প্রধান (২০২৩)  খাদান (২০২৪)   টেলিভিশন   বছর  অনুষ্ঠান  ভূমিকা  চ্যানেল  ভাষা  প্রযোজনা সংস্থাটীকা সূত্র ২০১৩-২০১৬  বোঝেনা সে বোঝেনা  হরিহরণ সিং/হ্যারি  স্টার জলসা বাংলা শ্রী ভেঙ্কটেশ ফিল্মসসহায়ক ভূমিকা  ২০১৪-২০১৫  ঠিক যেন লাভ স্টোরি রোহিত  বাংলা শ্রী ভেঙ্কটেশ ফিল্মস সহায়ক ভূমিকা  ২০১৬-২০১৭ নাগলীলা রাজা ইশান  কালার্স বাংলা বাংলা শ্রী ভেঙ্কটেশ ফিল্মস মুখ্য ভূমিকা  ২০১৭-২০১৮  মায়ার বাঁধন  আরিয়ান সিংহ রায়  স্টার জলসা  বাংলা সুরিন্দর ফিল্মস২য় মুখ্য ভূমিকা  ২০১৯  নজর আয়ুষ সিংহ রায়  বাংলাসুরিন্দর ফিল্মসমুখ্য ভূমিকা  ২০২১  রিমলি উদয় মুখার্জি  জি বাংলা বাংলা অ্যাক্রোপলিস এন্টারটেইনমেন্টমুখ্য ভূমিকা ২০২২ মিঠাই ওমি আগরওয়াল  বাংলাজি বাংলা প্রোডাকশন   ২০২২-২০২৩ আলোর ঠিকানা অভি  সান বাংলা বাংলাসুরিন্দর ফিল্মসমুখ্য ভূমিকা    মিউজিক ভিডিও   বছর  শিরোনাম  শিল্পী  সুরকার সহ-অভিনেত্রী ভাষা  মিউজিক লেভেল সূত্র ২০১৮ মিথ্যে কথা  অনুপম রায় অনুপম রায়সঞ্জনা বন্দ্যোপাধ্যায়  বাংলাএসভিএফ মিউজিক ২০২০ বল দুগ্গা মাঈকি  নাকাশ আজিজ, নিকিতা গান্ধী জিৎ গাঙ্গুলীসঞ্জনা বন্দ্যোপাধ্যায়  বাংলা ২০২১ কন্যা  অ্যাশ কিং, গুড্ডু  কৌশিক ও গুড্ডুশ্রেয়সী সেন  বাংলা   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:বাঙালি টেলিভিশন অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:বাংলা চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা
পশতুন কোট (কোউট) আফগানিস্তানের মায়মনা জেলার দক্ষিণে ফারিয়ব প্রদেশের মধ্যভাগে অবস্থিত একটি জেলা। জেলাটির কেন্দ্রীয় শহর পশতুন কোট মায়মানায় সুবুর্বয় অবস্থিত ()।  ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭৭,০০০ জন এর মত, যার মধ্যে থেকে ৫% পশতুন, ৩০% তাজিক এবং ৬৫% উজবেক সম্প্রদায়ের লোকজনের বসবাস রয়েছে।  ২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। পরিসংখ্যান অনুযায়ী মোট ৩১৯টি পরিবার ক্ষতিগ্রস্ত হয়েছির, ৬জন মৃত্যুবরণ করে, ৫১৭ টি প্রাণীর প্রাণহানি হয়, ৩৫০টি বাগান ক্ষতিগ্রস্ত/ ধ্বংসপ্রাপ্ত হয় এবং কাটা কালা, নাদির আবিদ, নওয়া খোশক, চাকাব এ ৫২৪ কৃষি জমি ক্ষতিগ্রস্ত/ধ্বংসগ্রস্থ হয়েছিল।   তথ্যসূত্র   বহিঃসংযোগ   Map of Settlements AIMS, May 2002  বিষয়শ্রেণী:ফারিয়ব প্রদেশের জেলা
থাম্ব|সেন্ট জন ক্যাথেড্রালে ১৪ শতাব্দীর আন্তর্জাতিক গথিক মেরি ম্যাগডালিন ইউরোপে শিল্প ইতিহাসে ত্রয়োদশ শতাব্দির প্রায় মধ্যভাগ থেকে পঞ্চদশ শতাব্দি পর্যন্ত সময়কালকে গথিক শিল্পের কাল বলা হয়ে থাকে। গথিক শব্দটি প্রায়ই লোকের মনে বিভ্রান্তির জন্ম দেয়।স্বভাবতই ধারণা করা স্বাভাবিক যে গথ জাতি থেকে এই শিল্প উদ্ভব হয়েছে কিন্তু তা নয়, ষোড়শ ও সপ্তদশ শতাব্দীর যারা একমাত্র ক্লাসিকাল শিল্পকে শ্রেষ্ঠ ও চূড়ান্ত বলে মানতেন তারা এই শৈলিকে নিকৃষ্ট বলে মনে করবার জন্য গথ জাতির নামের সাথে জুড়ে নামকরণ করেন গথিক।                                                প্রকৃতপক্ষে রোমানেস্ক শৈলী থেকে স্বাভাবিক নিয়মে গথিক শিল্পের বিকাশ ঘটে ছিল। ত্রয়োদশ শতাব্দির মধ্যে সমগ্র ইউরোপ খ্রিষ্টীয় জগতের অন্তর্ভুক্ত হয়। রাজনৈতিক অনিশ্চয়তার অবসান ঘটায় সামাজিক নিরাপত্তা ফিরে আসে। ফলে শিল্পী ও কলাকুশলীদের নতুন নতুনদের পরীক্ষা নিরীক্ষার সুযোগ মিলে।ফলে মিলে স্বীকৃতি।  ঊনবিংশ শতাব্দিতে ভিক্টর উগো নামক শিল্পীর কাছ থেকে স্বীকৃতি মিলে প্রথম গথিক শিল্পের। সুক্ষাগ্র খিলানের ব্যবহার গথিক স্থাপত্যে অন্যতম প্রধান বৈশিষ্ট্য। যদিও আরবে ও পারস্যে সুক্ষাগ্র খিলানের ব্যবহার বহুকাল থেকে প্রচলিত ছিল এবং দক্ষিণ ফ্রান্সএর রোমানেস্ক সৌধের নিচে সুক্ষাগ্র খিলান করা আছে। তবে ইউরোপে তার সবচেয়ে বেশি ব্যবহার গথিক স্থাপত্যে দেখা যায়।  গথিক স্থাপত্যের নিদর্শন পাওয়া যায় ফ্রান্স, ইংল্যান্ড, জার্মানি, স্পেন,ইতালির বিভিন্ন স্থাপত্য। এদের মধ্যে গির্জা, ক্যাথিড্রাল লক্ষণীয়। প্যারিসের নিকট স্যা-দেনিস,লাও ক্যাথিড্রাল,ইংল্যান্ডের সলজবেরি ক্যাথিড্রাল ক্যাথিড্রাল উল্লেখযোগ্য উদাহরণ । বিষয়শ্রেণী:মধ্যযুগীয় শিল্প
পিট্টা (Pitta) Pittidae (পিটিডি) গোত্রের অন্তর্গত একটি গণ। মোট ১৫টি প্রজাতি এ গণের অন্তর্ভুক্ত। আফ্রিকা, দক্ষিণ এশিয়া, পূর্ব এশিয়া, দক্ষিণ-পূর্ব এশিয়া, নিউগিনি, সলোমন দ্বীপপুঞ্জ ও অস্ট্রেলিয়া জুড়ে এরা বিস্তৃত। পূর্বে এ গণটিকে এর গোত্রের একমাত্র গণ হিসেবে গণ্য করা হত। পরবর্তীতে ২০০৬ সালে বৈজ্ঞানিক গবেষণার ভিত্তিতে এ গণটি ভেঙে নতুন দু'টি গণ হাইড্রর্নিস ও ইরিথ্রোপিট্টা-এর সৃষ্টি হয়। এ তিনটি গণের সব সদস্যই শুমচা নামে পরিচিত।   প্রজাতিসমূহ    খয়েরিমাথা শুমচা, Pitta sordida  ধলাবুক শুমচা, Pitta maxima  Superb Pitta, Pitta superba  নীলবুক শুমচা, Pitta steerii  সুলা শুমচা, Pitta dohertyi  আফ্রিকান শুমচা, Pitta angolensis  সবুজবুক শুমচা, Pitta reichenowi  দেশি শুমচা, Pitta brachyura  পরী শুমচা, Pitta nympha  নীলডানা শুমচা, Pitta moluccensis  প্যারা শুমচা, Pitta megarhyncha  Elegant Pitta, Pitta elegans  Noisy Pitta, Pitta versicolor  কালোমুখী শুমচা, Pitta anerythra  রংধনু শুমচা, Pitta iris   তথ্যসূত্র   * বিষয়শ্রেণী:পাখির গণ
পাকিস্তান মুসলিম লিগ (জিয়া-উল-হক শহীদ) () হচ্ছে ২০০২ সালে প্রতিষ্ঠিত পাকিস্তানের একটি রাজনৈতিক দল। ১৯৭৮ সাল থেকে ১৯৮৮ সাল পর্যন্ত প্রায় ১০ বছর ধরে পাকিস্তানের রাষ্ট্রপতি থাকা জেনারেল জিয়া-উল-হকের নামে দলটির নামকরণ করা হয়। ২০০২ সালের পাকিস্তানের সাধারণ নির্বাচনে এই দল থেকে জেনারেল জিয়া-উল-হকের পুত্র ইজাজ-উল-হক জাতীয় পরিষদের সদস্য নির্বাচিত হন। পারভেজ মুশাররফের সমর্থিত পাকিস্তান মুসলিম লিগ (কিউ)-এর সাথে একীভূত হন। এর ফলস্বরূপ তিনি পাকিস্তানের 'ধর্ম এবং আন্তঃধর্মীয় সংস্কৃতি' বিষয়ক মন্ত্রণালয়ের মন্ত্রিত্ব লাভ করেন। ২০০৮ সালের পাকিস্তানের সাধারণ নির্বাচনে পিএমএল (কিউ)-এর পরাজয়ের ফলে ২০১০ সালের ফেব্রুয়ারিতে পিএমএল-জেড পিএমএল (কিউ)-এর নেতৃত্বাধীন বৃহত্তর দল (জোট) থেকে বেরিয়ে যায়।  ২০১০ সালের মার্চ মাসে পিএমএল-জিয়া বাহাওয়ালনগরের পাঞ্জাব প্রাদেশিক আসনে অনুষ্ঠিত উপনির্বাচনে সফলভাবে প্রতিদ্বন্দ্বিতা করে পাকিস্তান পিপলস পার্টিকে যথেষ্ট বিচলিত করেছিল। ২০১০ সালের বন্যার সময় দলটি দক্ষিণ পাঞ্জাবের বন্যাদুর্গত স্থানে লক্ষ লক্ষ টাকার ত্রাণ সামগ্রী বিতরণের জন্য জাতীয় মনোযোগে এসেছিল।  ৯ অক্টোবর ২০১১ সালে, পিএমএল-জিয়া একমাত্র দল হিসেবে পিএমএল-এনের প্রদত্ত হুমকিকে সমর্থন জানায়; হুমকিগুলি ছিল পাঞ্জাব প্রাদেশিক পরিষদ ভেঙে দেওয়া হবে এবং ২০১২ সালের সিনেট নির্বাচনে পাকিস্তান পিপলস পার্টির প্রত্যাশিত বিজয়কে রোধ করা হবে।  ২০১৩ সালের সাধারণ নির্বাচনে, পিএমএল-জেড দুটি আসনে প্রতিদ্বন্দ্বিতা করে জাতীয় পরিষদের এনএ-১৯১ বাহওয়ালনগর এবং পাঞ্জাব প্রাদেশিক পরিষদের দুটি আসন থেকে পুনরায় জয়লাভ করে।  ইজাজ-উল-হকের নির্বাচনী এলাকা এনএ-১৯১ আসনে (বাহাওয়ালপুর) ২০১৩ সালের সাধারণ নির্বাচনে দেশে সবচেয়ে বেশি ভোটার উপস্থিতির রেকর্ড হয়েছে।   নির্বাচনী ইতিহাস   জাতীয় পরিষদের নির্বাচন  +জাতীয় পরিষদনির্বাচনপ্রাপ্ত ভোটভোটের হার (%)আসন সংখ্যা+/–২০০২৭৮,৭৯৮০.২৭% ১২০১৩১২৮,৫১০০.২৮% ১২০১৮১,৪০৬০.০০% ১   তথ্যসূত্র   বিষয়শ্রেণী:২০০২-এ পাকিস্তানে প্রতিষ্ঠিত বিষয়শ্রেণী:পাকিস্তানের ইসলামি রাজনৈতিক দল বিষয়শ্রেণী:মুসলিম লিগ বিষয়শ্রেণী:পাকিস্তানের রাজনৈতিক দল বিষয়শ্রেণী:মুসলিম লিগের বিচ্ছিন্ন দল বিষয়শ্রেণী:পাকিস্তানের রক্ষণশীল দল বিষয়শ্রেণী:পাকিস্তানের জাতীয়তাবাদী দল
একটি হিকি বা প্রেম কামড় (ব্রিটিশ ইংরেজি শব্দ), হল কালশিটে দাগ বা কালশিটে দাগের মত ত্বকে সৃষ্ট চুম্বন বা চোষার চিহ্ন যা সাধারণত ঘাড়ের উপর বা বাহুতে হয়ে থাকে। কামড় হিক্কি দেওয়ার অংশ হতে পারে, ত্বকের নীচের স্তরের রক্তনালীসমূহ ফাটানোর জন্য চোষাই যথেষ্ট।  শব্দের উৎপত্তি এর আগের অর্থ "ব্রণ, ত্বকের ক্ষত" (আনু. ১৯১৫) থেকে এসেছে; সম্ভবত পূর্ববর্তী অর্থ "ছোট গ্যাজেট, ডিভাইস; কোনও অনির্ধারিত বস্তু" থেকে বোধগম্যতা বাড়াতে এবং বানানের ভিন্নতার আনতে এই শব্দের উৎপত্তি হয়েছে, যার উৎস অজানা (১৯০৯)।   হিকি সাধারণত ৫ থেকে ১২ দিন অবধি স্থায়ী হয় এবং অন্যান্য আঘাতের মতোই চিকিৎসা করা যেতে পারে।  হিকির উপস্থিতি হ্রাস করার উপায়ের মধ্যে রয়েছে ফোলা হ্রাস করা, সাম্প্রতিক হিকি গুলিতে বরফ দেয়া, কালশিটে অপসারণে ঠাণ্ডা চামচ ঘষা যেতে পারে এবং পুরাতন হিকিতে উষ্ণ সংকোচন প্রয়োগ করে রক্তনালীগুলি ছাড়িয়ে দেওয়া এবং রক্ত প্রবাহ বৃদ্ধি করা।  আক্রান্ত ত্বক পাউডার জাতীয় কিছু দিয়ে ঢেকে দেয়া যেতে পারে। বিকল্পভাবে, হিকি গোপন করতে স্কার্ফ, স্নুডস, টার্টেল নেক বা জামার হাতার মত পোশাক ব্যবহার করা যেতে পারে।   তথ্যসূত্র    বহিঃসংযোগ   ইউটিউবে দেখুন কীভাবে হিকি দিতে হয় (ইংরেজি)  ইউটিউবে দেখুন হিকির দাগ অপসারনে করনীয় (ইংরেজি)  বিষয়শ্রেণী:যৌনক্রিয়া বিষয়শ্রেণী:জখম
ইয়েলো ড্রাগন স্পোর্টস সেন্টার স্টেডিয়াম চীনের চচিয়াং প্রদেশের হাংচৌ শহরের কেন্দ্রস্থলে অবস্থিত একটি স্টেডিয়াম। এটি সঙ্গীত কনসার্ট এবং উদযাপনের মতো সাংস্কৃতিক অনুষ্ঠানের জন্যও ব্যবহৃত হয়। চীনা ভাষায় হুয়াংলং মানে "হলুদ ড্রাগন"। এটি স্থানীয় ফুটবল ক্লাব চচিয়াং প্রফেশনাল এফসির আয়োজক ভেন্যু।  ১৯৯৭ এবং ২০০৩ সালের মধ্যে নির্মিত এই কেন্দ্রটিতে একটি চলমান ট্র্যাক সহ একটি অ্যাসোসিয়েশন ফুটবল স্টেডিয়াম, একটি ইনডোর এরিনা, আউটডোর ট্র্যাক এবং মাঠে অনুশীলন সুবিধা, একটি স্পোর্টস হোটেল, একটি প্রেস সেন্টার এবং রিদমিক জিমন্যাস্টিকস, টেনিস, এর মতো খেলাধুলার অন্যান্য সুবিধা রয়েছে। ডাইভিং এবং দাবা  ১৪,০০০ ধারণক্ষমতার জিয়াংগান জেলা সংস্কৃতি ও ক্রীড়া কেন্দ্র স্টেডিয়াম এবং ৮০,০০০ ধারণক্ষমতার হাংচৌ স্পোর্টস পার্ক স্টেডিয়াম সহ স্টেডিয়ামটি হাংচৌতে অন্যতম প্রধান ক্রীড়া স্থান।  হলুদ ড্রাগন স্টেডিয়াম বা হুয়াংলং স্টেডিয়াম ( : 杭州黄龙体育场) হল একটি আউটডোর অ্যাসোসিয়েশন ফুটবল স্টেডিয়াম এবং ইয়েলো ড্রাগন স্পোর্টস সেন্টারের প্রধান বৈশিষ্ট্য। সুবিধাটি ৫১,০০০ জন লোকের আসন করে এবং ২০০০ সালে সম্পূর্ণ হয়েছিল। এটি স্থানীয় ফুটবল দল দ্বারা ব্যবহৃত হয় এবং গ্রুপ পর্বের খেলা এবং ব্রাজিল-মার্কিন যুক্তরাষ্ট্র সেমিফাইনালের জন্য সেপ্টেম্বর ২০০৭ এ অনুষ্ঠিত ফিফা মহিলা বিশ্বকাপ ২০০৭ এর অন্যতম ভেন্যু ছিল। এটিকে ফিফা হাংচৌ ড্রাগন স্টেডিয়াম বলে উল্লেখ করেছে।  কাঠামোটি বৃত্তাকার আকৃতির এবং একটি আংশিক ছাদ রয়েছে যা বসার অংশগুলিকে আচ্ছাদিত করে যা স্টেডিয়ামের বিপরীত প্রান্তে দুটি দ্বৈত সাসপেনশন টাওয়ার দ্বারা সমর্থিত।  হাংচৌ সেপ্টেম্বর ২০১৫-এ ২০২২ এশিয়ান গেমসের আয়োজক হওয়ার পরে যে স্টেডিয়ামটি মূলত মূল ভেন্যু হিসাবে অভিপ্রেত ছিল, এটি ফুটবল কোয়ার্টার-ফাইনাল এবং সেমিফাইনাল এবং মহিলাদের স্বর্ণপদক ফাইনালের আয়োজন করেছিল।   ইয়েলো ড্রাগন জিমনেসিয়াম   ইয়েলো ড্রাগন জিমনেসিয়াম বা হুয়াংলং জিমনেসিয়াম হল ৮,০০০ জন লোকের বসার অভ্যন্তরীণ অঙ্গন, যা আনুষ্ঠানিকভাবে ২ সেপ্টেম্বর ২০০৩-এ চালু করা হয়েছিল। এটি ১৬০ মিলিয়ন আরএমবি (প্রায় ১৯ মিলিয়ন মার্কিন ডলার) ব্যয়ে নির্মিত হয়েছিল। আখড়াটি ফিগার স্কেটিং এবং আইস হকির পাশাপাশি বিভিন্ন ধরণের ইনডোর স্পোর্টসের ব্যবস্থা করতে পারে। এটি সঙ্গীত কনসার্টের জন্যও ব্যবহৃত হয়।  এটি উত্তর-পূর্ব দিকে স্টেডিয়াম সংলগ্ন। এটি মূলত ১৯৫০-এর দশকে সোভিয়েত বিশেষজ্ঞদের দ্বারা ডিজাইন করা হয়েছিল এবং পরে প্রিমিয়ার ঝোউ এনলাই দ্বারা অনুমোদিত হয়েছিল। ১৯৭০-এর দশকের গোড়ার দিকে ঝোউ এনলাই যখন হ্যাংঝো সফর করেন, তখন তিনি স্থানীয় কর্মকর্তাদের কাছে এই পরিকল্পনার পুনরাবৃত্তি করেন।   উল্লেখযোগ্য ঘটনা   ২৪ ফেব্রুয়ারি ২০১২-এ, আইরিশ ভোকাল পপ ব্যান্ড ওয়েস্টলাইফ তাদের অ্যালবাম গ্রেটেস্ট হিটস সমর্থন করে গ্রেটেস্ট হিটসের জন্য একটি কনসার্টের আয়োজন করে।  ৮ সেপ্টেম্বর ২০১৮-এ, জোকার জু, একজন চীনা গায়ক-গীতিকার, তার স্কাইস্ক্র্যাপার ওয়ার্ল্ড ট্যুরের অংশ হিসাবে স্টেডিয়ামের শিরোনাম করেছিলেন।   তথ্যসূত্র    বহিঃসংযোগ   অফিসিয়াল ওয়েবসাইট    "ড্রাগন স্পোর্ট সেন্টারের প্রাথমিক পরিকল্পনা এবং বিবরণ"   বিষয়শ্রেণী:চীনে নির্মাণাধীন ভবন ও স্থাপনা বিষয়শ্রেণী:হাংচৌ খেলাধুলার স্থান বিষয়শ্রেণী:হাংচৌতে বিল্ডিং এবং কাঠামো বিষয়শ্রেণী:২০২২ এশিয়ান গেমসের ভেন্যু
দৈনিক আমাদের সময় বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২০০৩ সালে এটি প্রথম প্রকাশিত হয়।   পত্রিকার বিবরণ  আমাদের সময় 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ১২ পৃষ্ঠা। সপ্তাহে এক দিন মূল ব্রডশিট পত্রিকার সঙ্গে সময়ের ডানা প্রকাশিত হয়।   নিয়মিত আয়োজন  আমাদের সময়-এর নিয়মিত আয়োজনে আছে-  খবর  আরও খবর  যাপিত সময় ও স্বাস্থ্য প্রতিদিন  সম্পাদকীয়  আন্তর্জাতিক  সারাদেশে  বিনোদন সময়  খবর  খেলা খবর  ফিচারপাতা হিসেবে আছে-   শনিবার - সমান্তরাল।  রবিবার - অর্থ সময়।  সোমবার - বহুরেখিক।  মঙ্গলবার - প্রযুক্তি সময়।  বুধবার - আয়না সময়।  বৃহস্পতিবার - ঘটাংঘট ।  শুক্রবার - লেখালেখি ।   আরও দেখুন   বাংলাদেশের সংবাদপত্রের তালিকা  বাংলাদেশ সংবাদ সংস্থা  ইউনাইটেড নিউজ অব বাংলাদেশ  তথ্যসূত্র    বহিঃসংযোগ   আমাদের সময়-এর ওয়েবসাইট  আমাদের সময়-এর প্রিন্ট কপি ওয়েবসাইট  বিষয়শ্রেণী:২০০৩-এ প্রতিষ্ঠিত বিষয়শ্রেণী:ঢাকার সংবাদপত্র বিষয়শ্রেণী:বাংলা ভাষার সংবাদপত্র বিষয়শ্রেণী:বাংলাদেশের সংবাদপত্র বিষয়শ্রেণী:বাংলাদেশ থেকে প্রকাশিত বাংলা ভাষার সংবাদপত্র বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:বাংলাদেশে প্রকাশিত দৈনিক সংবাদপত্র
বারইয়ারহাট কলেজ বাংলাদেশের একটি শিক্ষাপ্রতিষ্ঠান।   অবস্থান  বাংলাদেশের চট্টগ্রাম জেলার অন্তর্গত মীরসরাই উপজেলার বারইয়ারহাট পৌরসভায় কলেজটি অবস্থিত।http://edu.review.net.bd/BARAIYA-HAT-COLLEGE   ইতিহাস  এটি একটি প্রাচীন শিক্ষাপ্রতিষ্ঠান।   পরিচালনা ব্যবস্থা    শিক্ষক-শিক্ষার্থী  এ কলেজের অধ্যক্ষ জনাব মোহাম্মদ আলমগীর।   অবকাঠামো    কার্যক্রম  কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) পর্যায়ে পড়াশোনার সুযোগও রয়েছে।   কৃতিত্ব ও ফলাফল  বিগত বছরের পাশের হার ৭০%।   উল্লেখযোগ্য শিক্ষার্থী  ০১. হাসান মাহমুদ হেঞ্জু (ভি.পি ও জি.এস)  ০২. মোঃ নিজাম উদ্দিন (ভি.পি)  ০৩. মোশারফ হোসেন (জি.এস)  আরো দেখুন  মীরসরাই উপজেলার শিক্ষাপ্রতিষ্ঠান  চট্টগ্রামের কলেজসমূহের তালিকা  তথ্যসূত্র   বহিঃসংযোগ   বিষয়শ্রেণী:মীরসরাই উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
শ্রীমঙ্গল পৌরসভা বাংলাদেশের মৌলভীবাজার জেলা এবং সিলেট বিভাগ এর শ্রীমঙ্গল উপজেলার একটি পৌরসভা। এই পৌরসভায় ৪১৬৪ টি পরিবার বাস করে।   ইতিহাস  ১৯৩৫ সালের ১ অক্টোবর, ১৯২৩ এর আসাম মিউনিসিপ্যাল এ্যাক্ট এর বিধান মূলে শ্রীমঙ্গল পৌরসভার আত্নপ্রকাশ ঘটে। ২.৫৮ বর্গ কিলোমিটার এলাকা নিয়ে মৌলভীবাজার জেলার রূপসপুর ও সুইনগড় মৌজার সমন্বয়ে শ্রীমঙ্গল পৌরসভা গঠিত হয়। স্বাধীনতা লাভ করার পর পৌরসভা শ্রেনী বিন্যাস করনে শ্রীমঙ্গল পৌরসভা ‘গ’ শ্রেনীর পৌরসভায় রূপান্তর হয়। পরবর্তীকালে ১ লা জুলাই ১৯৯৪ তে ‘খ’ শ্রেনীতে ও ৪ঠা ফেব্রুয়ারি ২০০২ এ ‘ক’ শ্রেনীতে উন্নীত হয়। শ্রীমঙ্গল পৌরসভা এলাকার উত্তরে রয়েছে শ্রীমঙ্গল ইউনিয়ন, দক্ষিণে আশিদ্রোন ইউনিয়ন, পূর্বে কালীঘাট ইউনিয়ন। শ্রীমঙ্গল পৌর এলাকায় কোন নদী নেই তবে শ্রীমঙ্গল পৌর এলাকা চা বাগান দ্বারা আচ্ছাদিত।  শ্রীমঙ্গল পৌর এলাকার ২ ও ৬ নং ওয়ার্ডের মধ্যদিয়ে ঢাকা - সিলেট রেল লাইনএবং ৭ নং এবং ৮ নং ওয়ার্ডের মধ্যদিয়ে ঢাকা - সিলেট মহাসড়ক অতিক্রম করেছে । বাংলাদেশের চা শিল্পের জন্য শ্রীমঙ্গল বিখ্যাত। এ অঞ্চলে প্রাকৃতিক দুর্যোগ(বন্যা, খরা) সচরাচর পরিলক্ষিত হয় না তবে পাহাড় দ্বারা ঘেরার কারণে অতিবৃষ্টি, প্রচন্ডশীতও পরিলক্ষিত হয়।  শ্রীমঙ্গল পৌর এলাকায় মোট ৯ টি ওয়ার্ড এ ৮০০০ পরিবারের ৪৫০০০০ জনগণের জন্য শ্রীমঙ্গল পৌরসভা থেকে দৈনিক ১৩ লক্ষ ১৯ হাজার ৪৬২ লিটার পানি সরবরাহ করা হয় (২০০৮ এর তথ্যানুযায়ী)।  শ্রীমঙ্গল পৌরসভা (২০০৮)  প্রতিষ্ঠা কাল:১৯৩৫ সলের ১লা অক্টোবর, ১৯৩২ এর আসাম মিউনিসিপ্যাল এ্যাক্ট এর বিধান মুলে শ্রীমঙ্গল পৌরসভার আত্নপ্রকাশ করে।জনসংখ্যা:  প্রায় ৪৫০০০পরিবারের সংখ্যা: প্রায় ৮০০০|এলাকা:      মৌলভীবাজার জেলার রূপসপুর ও সুইনগড় মৌজার সমন্বয়ে ২.৫৮ বর্গ কিমি।ওয়ার্ডের সংখ্যা:৯ টিওয়ার্ড কমিশনার সংখ্যা:৯ জনধরন:‘ক’ শ্রেণীনারী ওয়ার্ড কমিশনার সংখ্যা: ৩ জনমোট স্টাফ সংখ্যা:৩৫ জনমোট সড়ক:৩১ কি. মি (পাকা ২১ কি.মি,আধা পাকা ০৩ কি.মি ও কাঁচা ০৭ কি.মি)পানি সরবরাহ:দৈনিক ১৩ লক্ষ ১৯ হাজার ৪৬২ লি:ড্রেন:৩১ কি. মি (পাকা৩০কি.মি ও কাঁচা ১  কি.মি)পানির পাইপ লাইন:১৪ কি.মিলাইসেন্স:১০০০টি(রিক্সা ও ভ্যান)ট্রেড লাইসেন্স:১৮১৩ টি  জনসংখ্যার উপাত্ত বাংলাদেশের ২০০১ আদমশুমারি অনুযায়ী শ্রীমঙ্গল পৌরসভার জনসংখ্যা ১৯৪১৮ জন। এর মধ্যে মহিলা ১০৬২৩ জন, এবং পুরুষ  ৮৭৯৫জন।  শ্রীমঙ্গল পৌরসভার সাক্ষরতার হার ৬৬.১৬%।   প্রশাসনিক অবকাঠামো  শ্রীমঙ্গল পৌরসভার আয়তন ১৬.২ বর্গ কিলোমিটার। ৯ টি ওয়ার্ড এবং ২০ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।   আরও দেখুন   মৌলভীবাজার জেলা  সিলেট বিভাগ  বাংলাদেশের পৌরসভাসমূহের তালিকা  তথ্যসূত্র   বহিঃসংযোগ   বিষয়শ্রেণী:মৌলভীবাজার জেলার পৌরসভা
যশবন্ত দীদ  একজন পাঞ্জাব এর বিখ্যাত কবি এবং ঔপন্যাসিক। তিনি ১১ই মার্চ ১৯৫৪ সালে পাঞ্জাবের জলন্ধর, শাহকোট অঞ্চলে জন্মগ্রহণ করেন।   গ্রন্থসমূহ   কমণ্ডল (Kamaṇḍala)   অচানাচেত (Acanaceta)   আওয়াজ আয়েগী আজে (Āwāza āegī aje)   দেশ-ওয়ান্দা দিয়াম কাহানিয়াম (Desha-waṇḍa dīāṃ kahāṇīāṃ)	  গুণ্ডী (Ghuṇḍī)  পুরস্কার  তিনি ২০০৭ সালে তার লেখা কমণ্ডল (Kamaṇḍala) কবিতার বই এর জন্য সাহিত্য অ্যাকাডেমি পুরস্কার পেয়েছিলেন।   তথ্যসূত্র    বিষয়শ্রেণী:১৯৫৪-এ জন্ম বিষয়শ্রেণী:সাহিত্য অকাদেমী পুরস্কার বিজয়ী বিষয়শ্রেণী:ভারতীয় লেখক বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ভাষার লেখক বিষয়শ্রেণী:২০শ শতাব্দীর ভারতীয় কবি বিষয়শ্রেণী:জলন্ধর জেলার ব্যক্তি